CELEX: 62018CN0494
Language: sk
Date: 2018-07-27 00:00:00
Title: Vec C-494/18: Návrh na začatie prejudiciálneho konania, ktorý podal Juzgado de Primera Instancia de Barcelona (Španielsko) 27. júla 2018 – Bondora AS/XY

22.10.2018   
            
            
               SK
            
            
               Úradný vestník Európskej únie
            
            
               C 381/8
            
         
      Návrh na začatie prejudiciálneho konania, ktorý podal Juzgado de Primera Instancia de Barcelona (Španielsko) 27. júla 2018 – Bondora AS/XY
      (Vec C-494/18)
      (2018/C 381/10)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de Primera Instancia de Barcelona
      
         Účastníci konania pred vnútroštátnym súdom
      
      
         Žalobkyňa: Bondora AS
      
         Žalovaný: XY
      
         Prejudiciálne otázky
      
      
                  1.
               
               
                  Je ustanovenie vnútroštátneho predpisu, akým je dvadsiate tretie záverečné ustanovenie ods. 4 Ley de Enjuiciamiento civil (občiansky súdny poriadok), ktoré neumožňuje predložiť ani požadovať predloženie zmluvy či podrobného rozpisu dlhu v konaní, v ktorom je žalovaný spotrebiteľom a v ktorom existujú dôkazy, že požadované sumy sa môžu zakladať na nekalých podmienkach, v súlade s článkom 38 Charty základných práv Európskej únie, s článkom 6 prvým odsekom [ZEÚ], ako aj s článkom 6 ods. 1 a s článkom 7 ods. 1 smernice [93/13/EHS] (1) z 5. apríla 1993 o nekalých podmienkach v spotrebiteľských zmluvách?
               
            
                  2.
               
               
                  Je v súlade s článkom 7 ods. 2 písm. d) nariadenia č. 1896/2006, ktorým sa zavádza európske konanie o platobnom rozkaze (2), ak sa vyžaduje, aby žalobca v prípade uplatňovania nároku voči spotrebiteľovi uviedol v bode 11 tlačiva A podrobný rozpis vymáhaného dlhu? Je tiež v súlade s týmto ustanovením, ak sa vyžaduje, aby sa v bode 11 tohto tlačiva uviedol obsah zmluvných podmienok, na ktorých sa zakladajú nároky voči spotrebiteľovi, ktoré idú nad rámec hlavného predmetu zmluvy, a to na účely posúdenia existencie ich nekalej povahy?
               
            
                  3.
               
               
                  V prípade zápornej odpovede na druhú otázku, umožňuje aktuálne znenie nariadenia 1896/2006 preskúmať ex offo pred vydaním európskeho platobného rozkazu, či sa v zmluve uzatvorenej so spotrebiteľom uplatňujú nekalé podmienky a ak áno, na základe akého ustanovenia možno takéto preskúmanie vykonať?
               
            
                  4.
               
               
                  V prípade, že aktuálne znenie nariadenia č. 1896/2006 neumožňuje preskúmať ex offo existenciu nekalých podmienok pred vydaním európskeho platobného rozkazu, požaduje sa od Súdneho dvora Európskej únie, aby rozhodol o platnosti uvedeného nariadenia a stanovil, či je v rozpore s článkom 38 Charty a s článkom 6 prvým odsekom [ZEÚ].
               
            
         (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 1993, s. 29; Mim. vyd. 15/002, s. 288).
      
         (2)  Nariadenie Európskeho parlamentu a Rady (ES) č. 1896/2006 z 12. decembra 2006 , ktorým sa zavádza európske konanie o platobnom rozkaze (Ú. v. EÚ L 399, 2006, s. 1).